en da en da da da ro da da da sv da da en sv da en eo nl da da da da da da da en da fr da da en
Garnov, Iris - Nordic Women's Literature
Debuterede med digtsamlingen Skuffebarn, 1978, der skildrer en barndom i husvildebarakkerne i Valby, København. De personlige erfaringer fra en opvækst i arbejderklassen er også baggrundsstof i romanserien om den ukuelige Yrsa, der vokser op i 1940’rnes og 1950’ernes Danmark, Nogen gange skinnede solen, 1980, Ud i det blå, 1982, og Gå væk skygge – og lad solen skinne, 1986.
Andre sider af forfatterskabet kommer til udtryk i den erotiske novellesamling Når skyerne rødmer, 1984, og i de fire årstidsbilledbøger Vinterøen, 1982, Sommerøen, 1983, Forårsøen, 1984, og Efterårsøen, 1985, hvor Iris Garnov fortæller om naturlivet på Nekselø i Sejrøbugten. Alle børn er alles børn er fra 1994.
Siden ovenstående biografi blev publiceret i Nordisk Kvindelitteraturhistorie har Iris Garnov udgivet selvbiografien En utrolig Historie, 2001, digtsamlingen Grønland, 2009, og bidraget til flere antologier.
Udvalgt litteratur om forfatteren
Iris Garnov: "Det skal være dejligt at være barn" i: Ulla Kofod-Olsen (red.): Drøm, digt og virkelighed. Samtaler med 15 danske børnebogsforfattere, 1986
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.